მუჰამედ მიან სომრო

მუჰამედ მიან სომრო (სინდჰური: محمد ميان سومرو; ურდუ: محمد میاں سومرو; დ.19 აგვისტო,1950 ) — პაკისტანელი პოლიტიკოსი, ბანკირი და სენატორი. მსახურობდა როგორც სენატის თავმჯდომარე, პაკისტანის პრემიერ-მინისტრი და პაკისტანის პრეზიდენტი. სინდის 26-ე გუბერნატორი და ფედერალური მინისტრი.

დაიბადა ადგილობრივ სინდჰურ ოჯახში. 2003-2009 წლებში იყო სენატის თავმჯდომარე , 2007-2008 წლებში პაკისტანის პრემიერ-მინისტრი და 2008 წლის 18 აგვისტოდან 9 სექტემბრამდე პაკისტანის პრეზიდენტი. 

წარმოშობით გავლენიანი ფეოდალური ოჯახიდანაა, რომელიც 1923 წლიდან აქტიურადაა ჩართული პოლიტიკაში. მამამისი, აჰმედ მიან სუმრო,  დასავლეთ პაკისტანის ასამბლეის სპიკერის მოადგილე და სენატის წევრია. დიდი წვლილი მიუძღვის სენატის კომიტეტების სისტემის ჩამოყალიბებაში. 

მუჰამედ მიან სუმროს პაკისტანის პრემიერ-მინისტრის პოზიცია ეკავა 2007 წლის 16 ნოემბრიდან 2008 წლის 25 მარტამდე. 2008 წელს იყო საყოველთაო არჩევნების ზედამხედველი, ხოლო 2008 წლის 18 აგვისტოს, პერვეზ მუშარაფის გადადგომის შემდეგ, გახდა პაკისტანის მე-5 პრეზიდენტი.

პროფესიული კარიერა
როგორც საერთაშორისოდ აღიარებულმა პროფესიონალმა ბანკირმა, სუმროს ეკავა სხვადასხვა მაღალი თანამდებობა ეროვნულ და საერთაშორისო ორგანიზაციებში როგორც ქვეყანაში,ისე მის ფარგლებს გარეთ.DAWN.com "Soomro heads interim govt: Inamul Haq, Ishrat Hussain, Salman Taseer, Nisar Memon, Pir of Taunsa Sharif among ministers" 

ასევე მუშაობდა მნიშვნელოვან პოზიციებზე წამყვან ბანკებში:

Bank of America

იემენის საერთაშორისო ბანკი

ბაჰრეინის ფეისალის ისლამური ბანკი (Faysal Islamic Bank of Bahrain)

MCB Bank

Zarai Taraqiati Bank Limited (ადრე ცნობილი როგორც პაკისტანის სოფლის მეურნეობის განვითარების ბანკი)

კოოპერატივების ფედერალური ბანკი

პაკისტანის ეროვნული ბანკი (National Bank of Pakistan)

ამ ორგანიზაციებში მიღწეული წარმატებების გამო სუმრომ დიდი აღიარება მოიპოვა.  

გადამწყვეტი როლი ითამაშა პაკისტანში მიკროკრედიტების საბანკო სისტემის ჩამოყალიბებაში. გარდა ამისა, ეკავა თანამდებობა Shell Pakistan Ltd-ის დირექტორთა საბჭოში.

პოლიტიკური კარიერა
სუმროს საჯარო სამსახური დაიწყო 2000 წლის 25 მაისს, სინდის გუბერნატორად დანიშვნით.

სუმრო სინდის გუბერნატორის თანამდებობიდან 2002 წლის 26 დეკემბერს გადადგა,რათა მონაწილეობა მიეღო სენატორობის არჩევნებში. სენატორად 2003 წლის 23 თებერვალს აირჩიეს, ხოლო შემდგომ, 2003 წლის 12 მარტს, აირჩიეს სენატის თავმჯდომარედ.

პრემიერ მინისტრი
შაუკატ აზიზის შემდეგ ,2007 წლის 15 ნოემბერს სუმრო პრემიერ მინისტრად დაინიშნა.Khalid Qayum and Khaleeq Ahmed, "Musharraf Picks Soomro as Interim Premier Until Polls", Bloomberg.com, 15 November 2007.  16 ნოემბერს პრეზიდენტმა პერვეზ მუშარაფმა  "Soomro takes oath as Pakistan's caretaker PM" , Xinhua (chinadaily.com.cn), 16 November 2007.   სუმრო პრემიერ-მინისტრის ფიცზე დააფიცა.სუმროს პრემიერ მინისტრობის ვადა ამოეწურა 2008 წლის 25 მარტს,შემდეგ კი  პრემიერ-მინისტრად სეიდ იუსუფ რაზა გილანი დაინიშნა.

პაკისტანის პრეზიდენტი
კონსტიტუციის მოთხოვნის შესაბამისად, სუმრო (როგორც სენატის თავმჯდომარე) ავტომატურად გახდა პაკისტანის პრეზიდენტი 2008 წლის 18 აგვისტოს, პერვეზ მუშარაფის გადადგომის შემდეგ. კონსტიტუცია ასევე მოითხოვდა, რომ პარლამენტს ახალი პრეზიდენტი 30 დღის ვადაში აერჩია. სუმროს შემდეგ, პრეზიდენტად აირჩიეს ასიფ ალი ზარდარი. Jane Perlez, "Bhutto's widower takes office in Pakistan" , International Herald Tribune, 9 September 2008.   მან 2008 წლის 9 სექტემბერს დადო ფიცი და დაიკავა პაკისტანის პრეზიდენტის პოზიცია.

ILM Trust-ის მეურვე და UMT-ის მმართველთა საბჭოს წევრი
სუმრო ILM Trust-ის მეურვე და მართვისა და ტექნოლოგიების უნივერსიტეტის (UMT) მმართველთა საბჭოს წევრია. UMT არის არაკომერციული კერძო კვლევითი უნივერსიტეტი, რომელიც მდებარეობს ლაჰორში, პაკისტანში. QS-ის ბოლო რეიტინგში UMT აზიის 500 საუკეთესო უნივერსიტეტს შორის დასახელდა.

კატეგორია:დაბადებული 19 აგვისტო
კატეგორია:დაბადებული 1950
კატეგორია:პაკისტანის პრეზიდენტები
კატეგორია:პაკისტანის პრემიერ-მინისტრები